ສະຫະລັດ ສົ່ງເສີມການຄ້າເສລີ ແຕ່ປະຕິເສດ ການຫ້າມ ລັດທິປ້ອງກັນສິນຄ້າ
ທ່ານ Mnuchin ກ່າວວ່າ ສະຫະລັດ ຍັງມີຄວາມເຊື່ອໃນການຄ້າເສລີຢູ່.
ລັດຖະມົນຕີກະຊວງການເງິນ ສະຫະລັດ ທ່ານ Steve Mnuchin ໄດ້ກ່າວໃນກອງປະ ຊຸມ ລັດຖະມົນຕີກະຊວງການເງິນຂອງບັນດາປະເທດ G-20 ໃນວັນເສົາວານນີ້ວ່າປະ ສົບຜົນສຳເລັດ ເຖິງແມ່ນວ່າບັນດາລັດຖະມົນຕີຈະບໍ່ໄດ້ບັນລຸຂໍ້ລົງເພື່ອຄັດຄ້ານຢ່າງ ເຕັມສ່ວນລັດທິປ້ອງກັນສິນຄ້າກໍຕາມ ທ່ານໄດ້ກ່າວວ່າ ດ້ວຍການອ້າງອີງເຖິງຄຳໝັ້ນສັນຍາຂອງປະທານາທິບໍດີ ສະຫະລັດ ທ່ານ ດໍໂນລ ທຣຳ ຕໍ່ບັນດາບໍລິສັດ ແລະ ກຳມະກອນ ອາເມຣິກັນນັ້ນ, ທ່ານ Mnuchin ໄດ້ຖອນ ແລະ ຫຼີກ ລ່ຽງການຫ້າມການຈັດຕັ້ງລັດທິປ້ອງກັນສິນຄ້າຢ່າງມີປະສິດທິພາບຈາກຖະແຫຼງການ ຮ່ວມ ເຊິ່ງຖືກເປີດເຜີຍໃນຕອນທ້າຍຂອງກອງປະຊຸມສຸດຍອດ ແນວໃດກໍຕາມ, ທ່ານ Mnuchin ກໍໄດ້ກ່າວວ່າ ສະຫະລັດ ຍັງມີຄວາມເຊື່ອໃນການຄ້າ ເສລີຢູ່ ທ່ານ Mnuchin ກ່າວວ່າ ບັນດາປະເທດມະຫາອຳນາດອື່ນໆໄດ້ກ່າວເນັ້ນ ເຖິງທຸກໆຄວາມບໍ່ເຫັນດີລະຫວ່າງ ຫຼາຍປະເທດ